Държавен вестник, бр. 84, 2021 г., стр. 7

БРОЙ  84	
Д Ъ Р Ж А В Е Н  В Е С Т Н И К 	
СТР.  7  
плащане с нетърговска или нестопанска цел, 
предназначен единствено за собствена дей­
ност или произтичащ от собствена дейност, 
извършван със собствени или наети без водач 
пътни превозни средства, управлявани от во­
дачи, назначени по трудов договор с лицето, 
за чиято сметка се извършва превозът, когато 
този превоз не е основна дейност за него.“ (§ 1, 
т. 4, буква „б“ от допълнителните разпоредби 
от ЗАвП). Разпоредбата на чл. 2 от Наредба 
№ Н-8 от 27.06.2008 г. за условията и реда за 
извършване на превоз на пътници и товари за 
собствена сметка (издадена от министъра на 
транспорта, обн., ДВ, бр. 63 от 15.07.2008 г.; 
посл. изм. и доп., бр. 98 от 8.12.2017 г., в сила 
от 1.01.2018 г.) определя като „превоз на път­
ници за собствена сметка“ превоз на пътници 
без заплащане и формиране на печалба с 
нетърговска или нестопанска цел, предназ­
начен единствено за собствена дейност или 
произтичащ от собствена дейност, извърш­
ван със собствени или наети въз основа на 
договор за лизинг или наем пътни превозни 
средства, управлявани от водачи, назначени 
по трудов договор с лицето, за чиято сметка 
се извършва превозът, или предоставени на 
разположение съгласно договор, когато този 
превоз не е основна дейност за него. 
Необходима предпоставка за извършване 
както на обществен превоз, така и на превоз за 
собствена сметка, е МПС, с което се извършва 
превозът, да бъде регистрирано. Регистраци­
ята е предпоставка за ползването на МПС по 
предназначение. Съгласно разпоредбата на 
чл. 140, ал. 1 ЗДвП по пътищата, отворени за 
обществено ползване, се допускат само моторни 
превозни средства, които са регистрирани и са 
с табели с регистрационен номер, поставени 
на определените за това места. „Регистра­
ция“ е административно разрешение за едно 
конкретно превозно средство да участва в 
пътното движение, включващо идентифика­
цията на превозното средство и издаването 
на табели с регистрационен номер (§ 6, т. 18а 
от допълнителните разпоредби от ЗДвП). 
„Прекратяване на регистрация“ е отмяна на 
административното разрешение превозното 
средство да се използва в пътното движение 
(§ 6, т. 69 ЗДвП). ЗДвП предвижда, че пътно 
превозно средство (ППС) се регистрира на 
името на неговия собственик по поставения 
от производителя идентификационен номер 
на превозното средство (чл. 143, ал. 1, предл. 
първо).
Според оспорените от омбудсмана законови 
разпоредби физическо лице (освен ако не е 
едноличен търговец или регистрирано като 
земеделски стопанин по реда на Закона за 
подпомагане на земеделските производители), 
собственик на МПС от категории M2, M3 и N3, 
както и на превозно средство със специално 
предназначение, с изключение на къмпинг-
автомобили, къмпинг-ремаркета, бронирани 
автомобили и превозни средства, достъпни 
за инвалидни колички, не може да получи 
административно разрешение да участва с 
него в пътното движение. С влизане в сила 
на ЗИДЗАвП, по отношение на вече регис-
трирани на името на физическо лице МПС, 
от посочените категории, административното 
разрешение превозното средство да се използва 
в пътното движение се отменя служебно след 
31 декември 2021 г. (§ 63 ПЗРЗИДЗАвП).
1. Омбудсманът твърди в отправеното до 
Конституционния съд искане, че оспорените 
разпоредби, като ограничават правото на 
частна собственост и вече придобити права, 
не предвиждат пропорционално средство за 
постигане на заявените в мотивите към за­
конопроекта цели.
Правото на собственост е най-пълното по 
обем вещно право, което има своята уредба 
в глава първа от Основния закон – „Основни 
начала“. Разпоредбите на чл. 17, ал. 1 и 3 от 
Конституцията са гаранция, че правото на 
собственост се защитава от закона и че част­
ната собственост е неприкосновена (Решение 
№ 5/1996 г.; Решение № 14/2020 г.). Титулярят 
на правото на собственост има гарантирана от 
правото възможност свободно да осъществява 
собствено поведение спрямо вещта и да изисква 
от другите правни субекти да се въздържат от 
посегателства (въздействие) върху нея. Право­
то на собственост включва три правомощия: 
владение, ползване и разпореждане. Консти­
туционно прогласената неприкосновеност на 
частната собственост означава забрана други 
лица или държавата да владеят, да ползват или 
да се разпореждат със същата без съгласието 
или въпреки несъгласието на собственика. 
Засягането на едно от тези правомощия е по 
същество накърняване на самото право. 
С разпоредбите на чл. 143, ал. 1, предл. второ 
ЗДвП и § 63 от ПЗРЗИДЗАвП се ограничава 
възможността за ползване от физическите лица, 
собственици на МПС от категории M2, M3 и 
N3. Собственикът – физическо лице, не може, 
съгласно оспорените разпоредби, да получи 
административно разрешение да ползва соб­
ствеността си, на посочените категории МПС, 
по предназначение, т.е. да участва с тези МПС 
в пътното движение по пътищата, отворени за 
обществено ползване за извършване на превоз 
за собствена сметка. С оспорените разпоредби 
се ограничава и възможността за физическо 
лице, собственик на МПС от категории M2, 
M3 и N3, да се разпорежда с този вид обекти 
на правото му на собственост. На практика 
е невъзможно физическо лице, собственик на 
МПС от посочените категории, да го отдаде 
под наем на юридическо лице, едноличен 
търговец или физическо лице, регистрирано 
като земеделски стопанин по реда на Закона за 
подпомагане на земеделските производители,